CELEX: 32020R1289
Language: hu
Date: 2020-09-09 00:00:00
Title: A Bizottság (EU) 2020/1289 végrehajtási rendelete (2020. szeptember 9.) egyes áruk Kombinált Nómenklatúra szerinti besorolásáról

16.9.2020   
               
               
                  HU
               
               
                  Az Európai Unió Hivatalos Lapja
               
               
                  L 302/11
               
            
         A BIZOTTSÁG (EU) 2020/1289 VÉGREHAJTÁSI RENDELETE
         (2020. szeptember 9.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 9-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        1.
                     
                     
                        2.
                     
                     
                        3.
                     
                  
                        Eldobható, nem szőtt, papír törlőkendők (az egyes törlőkendők mérete mintegy 3 cm × 6 cm), egyesével csomagolva és a kiskereskedelem számára 100 törlőkendőt tartalmazó dobozban kiszerelve.
                        A törlőkendők 70 térfogat% izopropil-alkoholból és 30 térfogat% vízből álló alkoholos oldattal impregnáltak.
                        A terméket a bőr és más felületek (például nem invazív orvosi eszközök) általános fertőtlenítésére való használatra állítják vám elé.
                     
                     
                        3808 94 90
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3808, a 3808 94 és a 3808 94 90 KN-kód szövege határozza meg.
                        A 3005 vtsz. alá történő besorolás kizárt, mivel a törlőkendőket nem használják gyógyászati, sebészeti, fogorvosi vagy állatgyógyászati célra (lásd még a 3005 vtsz-hoz tartozó HR Magyarázat első bekezdését).
                        A 3402 vtsz. alá történő besorolás kizárt, mivel a termék elsődleges rendeltetése nem a tisztítás, hanem a fertőtlenítés. A termék fertőtlenítőnek minősül, és fertőtlenítőként szerelik ki kiskereskedelmi forgalom számára (lásd a VI. Áruosztályhoz tartozó Megjegyzések 2. pontját).
                        Következésképpen a terméket a 3808 94 90 KN-kód alá kell besorolni mint a kiskereskedelmi forgalom számára kiszerelt fertőtlenítőt.